城西回民村

城西回民村，是吳越常州市武进区雪堰镇个一隻行政村。

城西回民村勒垃武进区雪堰镇城湾山区，南靠太湖，北靠锡宜高速公路，232省道从村里向穿过，辖区面积5.08平方公里。

 歷史沿革 
清朝手裏，潘家镇歸常州府阳湖县新塘乡，民国初年歸武进县新塘乡，1993年撤乡建镇，成立仔潘家镇。2007年，東面个雪堰镇担潘家镇喫脫哉，同一年，城西村改名城西回民村。

 回教歷史 
根据《武进县志》咾回民个家谱，回民村个回民是元朝至元年开始望南迁到第搭定居个。韩姓回民畀人认为是顶早搬过来个人家，是元朝初年打河南南阳来个；董姓是元末明初打陇西郡（难朝甘肃省天水等地区）搬过来个，吕姓是明朝初年打中国西北地区搬过来个。明朝洪武十年，常州府推官杨潋川造仔陡门塘清真寺，后首来渠又勒垃常州双桂坊造仔隻清真寺，介咾有“先有陡门塘，后有双桂坊”箇聲閒話。清朝同治兩年，清真寺请仔济南人米兰田来當阿訇，後首來米氏家族连任四代阿訇，到20世纪60年代米清华過世，清真寺个礼拜也停脱哉。

文化大革命个辰光，清真寺畀人破坏脱，宗教物品咾典籍也烧脱，穆斯林畀人拉出去批斗。改革开放以后清真寺勒2000年重新修过，必过难朝除脱办丧事，无得人到清真寺里向去参加宗教活动。

 民族 
回民主要蹲勒陡门塘一带，陡门、中巷、董家、鲁家、筱坞箇五隻小組。

 參考 

Category:吴越伊斯兰教
Category:武进区村级行政区划
Category:江苏清真寺